Tisztelt Hazafi!

Eljuttatta hozzám művét, beleolvastam, de oly igen volt hasonlatos a Fausthoz. Itt is lázadást láttam a teremtés ellen, ártó szellemet, aki az emberben akarja megdönteni Isten alkotását. Aztán mégis nekifogtam, mert óhajtásom volt ismerni a szabad akaratú, gondolkodó hős világformáló tetteit. E téma foglalkoztat engem is, s hát kurtán mondom, lelki társam, immáron édes barátom vagy, kivel együtt a világ dolgain töprengeni érdemes lesz. Mesterműved, nem oly fűzfapoétáé, mint Vojtina, kiről szándékom versben emlékezni.

Barátod immár: A. J.

Tisztelt Kedves Barátom!

Merlek immár tegezni, s barátságoddal elkényeztetsz, erre érdemtelent. A világ kegyetlen és az emberek is benne, de szavaid a ridegséget felmelegítik. Magam is olvastam Vojtinát, s mondhatom, szellem az nincs benne. De mondd, mi végre a gondolat, ment-é a világ előbbre általa? S történelmünk mely irányba alakul? S lesz-é még költő, ki szent eszmékért harcol, mert már tudom, olyan van, ki érez.

Hű barátod: M.I.